
Οι Ηνωμένες Πολιτείες διαθέτουν σημαντική αγορά προϊόντων φυσικού λίθου (natural stone), συμπεριλαμβανομένου του μαρμάρου, τα οποία χρησιμοποιούνται ευρέως στους τομείς των κατασκευών, της αρχιτεκτονικής και της εσωτερικής διακόσμησης.
Ο παρών οδηγός αποσκοπεί στην ενημέρωση των ελληνικών επιχειρήσεων σχετικά με τις τελωνειακές, κανονιστικές και τεχνικές απαιτήσεις που διέπουν την εισαγωγή μαρμάρου στις Ηνωμένες Πολιτείες. Καλύπτει το σύνολο των μορφών εμπορίας του προϊόντος, από τους ακατέργαστους όγκους (rough marble blocks) και τις πλάκες (marble slabs) έως τα πλακίδια (marble tiles) και τα τελικά προϊόντα (finished marble products).
[bookmark: _Toc245462325]1. Τελωνειακή κατάταξη (HTSUS)
Η τελωνειακή κατάταξη του προϊόντος γίνεται σύμφωνα με το Εναρμονισμένο Δασμολόγιο των ΗΠΑ (Harmonized Tariff Schedule of the United States – HTSUS). Καθορίζεται από τη μορφή και τον βαθμό επεξεργασίας του προϊόντος και αποτελεί τη βάση προσδιορισμού των εισαγωγικών δασμών.
Ιδιαίτερη σημασία έχει η διάκριση μεταξύ του μαρμάρου που υπάγεται στο Κεφάλαιο 25 του HTSUS (ορυκτά προϊόντα) και των προϊόντων μαρμάρου που, λόγω περαιτέρω επεξεργασίας, υπάγονται στο Κεφάλαιο 68 (τεχνουργήματα από λίθους και συναφή υλικά). 
[bookmark: _Toc245462326]Κεφάλαιο 25 – Ορυκτά προϊόντα
Στην κλάση 2515 υπάγονται το μάρμαρο (marble), ο τραβερτίνης (travertine) και άλλοι ασβεστολιθικοί λίθοι για μνημειακή ή οικοδομική χρήση, καθώς και ο αλάβαστρος (alabaster). Η απλή κοπή του μαρμάρου σε ορθογώνιους όγκους ή πλάκες δεν συνεπάγεται αυτομάτως την υπαγωγή του στο Κεφάλαιο 68. Καθοριστικό στοιχείο είναι ο βαθμός επεξεργασίας του προϊόντος. 
	Κωδικός HTSUS
	Περιγραφή

	2515.11.00
	Ακατέργαστο ή χονδρικά κατεργασμένο μάρμαρο (crude or roughly trimmed)

	2515.12.10
	Μάρμαρο που έχει απλώς κοπεί, με πριόνι ή άλλο τρόπο, σε ορθογώνιους όγκους ή πλάκες (merely cut into blocks or slabs)


[bookmark: _Toc245462327]Κεφάλαιο 68 – Τεχνουργήματα από λίθους
Στην κλάση 6802 υπάγονται οι περαιτέρω επεξεργασμένοι φυσικοί λίθοι που προορίζονται για μνημειακή ή οικοδομική χρήση, καθώς και τα σχετικά τεχνουργήματα (worked monumental or building stone and articles thereof). Η διάκριση μεταξύ των προϊόντων που έχουν απλώς κοπεί και εκείνων που έχουν υποστεί περαιτέρω επεξεργασία, όπως λείανση ή στίλβωση (polishing), είναι σημαντική για την ορθή τελωνειακή κατάταξη. Επιπλέον, προβλέπονται ειδικοί ορισμοί για τις πλάκες (slabs), βάσει των διαστάσεων και των χαρακτηριστικών τους. Για τα προϊόντα μαρμάρου ενδιαφέρουν ιδίως οι ακόλουθες κατηγορίες:
	Κωδικός HTSUS
	Περιγραφή

	6802.10.00
	Μικρά πλακίδια, κύβοι και παρόμοια προϊόντα (tiles, cubes and similar articles), με μέγιστη διάσταση επιφάνειας μικρότερη των 7 cm

	6802.21
	Μάρμαρο που έχει απλώς κοπεί ή πριονιστεί, με επίπεδη επιφάνεια (simply cut or sawn, with a flat or even surface)

	6802.91
	Περαιτέρω επεξεργασμένα προϊόντα από μάρμαρο (other worked marble articles)


[bookmark: _Toc245462328]2. Εισαγωγικοί δασμοί (Import Duties)
Στο πλαίσιο της εμπορικής συμφωνίας Turnberry Agreement ΗΠΑ–ΕΕ (U.S.–EU Framework Agreement) του Αυγούστου 2025, προβλέπεται συνολικός δασμολογικός συντελεστής 15% για τα περισσότερα προϊόντα καταγωγής ΕΕ.
Για το ελληνικό μάρμαρο ο δασμός διαμορφώνεται σε 15%, υπό την προϋπόθεση ότι πληρούνται οι κανόνες καταγωγής και δεν εφαρμόζεται κάποια ειδική εξαίρεση ή άλλο πρόσθετο εμπορικό μέτρο.
[bookmark: _Toc245462329]Τελωνειακή αξία και λοιπές επιβαρύνσεις
Ο εισαγωγικός δασμός υπολογίζεται επί της τελωνειακής αξίας του προϊόντος (customs value), σύμφωνα με τους κανόνες τελωνειακής αποτίμησης των ΗΠΑ. Κατά κανόνα, ως βάση υπολογισμού χρησιμοποιείται η συναλλακτική αξία (transaction value), δηλαδή η τιμή που πράγματι καταβλήθηκε ή είναι καταβλητέα για τα εμπορεύματα κατά την πώλησή τους προς εξαγωγή στις ΗΠΑ, βάσει τιμολογίου.
Πέραν των εισαγωγικών δασμών, κατά την εισαγωγή ενδέχεται να επιβάλλονται πρόσθετα τέλη, όπως το Τέλος τελωνειακής διεκπεραίωσης (Merchandise Processing Fee - MPF) και το Τέλος συντήρησης λιμενικών εγκαταστάσεων (Harbor Maintenance Fee - HMF), το οποίο εφαρμόζεται στις σχετικές θαλάσσιες εισαγωγές.
[bookmark: _Toc245462330]Δήλωση χώρας καταγωγής και σήμανση (Country of Origin Marking)
Η χώρα καταγωγής αποτελεί σημαντικό στοιχείο για την τελωνειακή εισαγωγή, καθώς από αυτήν εξαρτάται η εφαρμογή των αντίστοιχων δασμολογικών μέτρων. Σύμφωνα με το άρθρο 304 του Tariff Act of 1930 (19 U.S.C. § 1304), τα εισαγόμενα προϊόντα ξένης καταγωγής πρέπει, κατά κανόνα, να φέρουν ευκρινή, ευανάγνωστη και μόνιμη ένδειξη της χώρας καταγωγής τους στην αγγλική γλώσσα, ώστε να ενημερώνεται ο τελικός αγοραστής στις ΗΠΑ[footnoteRef:1]. [1:  Στην περίπτωση του ελληνικού μαρμάρου, ιδιαίτερο ενδιαφέρον παρουσιάζει η απόφαση της CBP με αριθμό N358219 της 19ης Φεβρουαρίου 2026, η οποία αφορά τη σήμανση μαρμάρου Oxford Gray ελληνικής προέλευσης. Στη συγκεκριμένη υπόθεση, το μάρμαρο εξορύχθηκε, κόπηκε σε διαστάσεις και υπέστη επιφανειακή επεξεργασία στην Ελλάδα. Στη συνέχεια, μεταφέρθηκε στις ΗΠΑ μέσα σε ξύλινα κιβώτια (wooden crates), στα οποία αναγραφόταν η ένδειξη «Made in Greece». Η CBP αποδέχθηκε τη σήμανση στις συσκευασίες, δεδομένου ότι το προϊόν παραδιδόταν στον τελικό αγοραστή στις ίδιες συσκευασίες, χωρίς να αφαιρείται ή να επανασυσκευάζεται μετά την εισαγωγή του. Η συγκεκριμένη απόφαση αποτελεί χρήσιμο παράδειγμα για τους Έλληνες εξαγωγείς μαρμάρου, ωστόσο αφορά τα πραγματικά περιστατικά της συγκεκριμένης υπόθεσης και δεν συνιστά γενική εξαίρεση από τις απαιτήσεις σήμανσης για όλες τις εισαγωγές μαρμάρου.
] 

[bookmark: _Toc245462331]3. Διαδικασία εισαγωγής και απαιτούμενα δικαιολογητικά 
[bookmark: _Toc245462332]Εισαγωγέας και Εκτελωνιστής 
Η Υπηρεσία Τελωνείων και Προστασίας Συνόρων των ΗΠΑ (U.S. Customs and Border Protection – CBP), είναι αρμόδια για τον έλεγχο των εισαγόμενων εμπορευμάτων, την είσπραξη των δασμών και την έγκριση της εισόδου τους στην αμερικανική αγορά.
Ο εισαγωγέας (Importer of Record - IOR)είναι το φυσικό ή νομικό πρόσωπο που αναλαμβάνει την ευθύνη για την εισαγωγή των εμπορευμάτων στις Ηνωμένες Πολιτείες. Κατά κανόνα, πρόκειται για τον Αμερικανό αγοραστή, τον ιδιοκτήτη ή τον παραλήπτη των εμπορευμάτων, ανάλογα με τη συναλλαγή και τη νομική σχέση των εμπλεκομένων. Ο εισαγωγέας είναι υπεύθυνος για:
· Την ορθή τελωνειακή κατάταξη του προϊόντος (HTSUS classification).
· Την ορθή δήλωση της τελωνειακής αξίας (customs value).
· Την υποβολή των απαιτούμενων εγγράφων και πληροφοριών στην CBP.
· Την καταβολή των εισαγωγικών δασμών και λοιπών τελών.
· Τη συμμόρφωση με τις εφαρμοστέες αμερικανικές νομοθετικές και κανονιστικές απαιτήσεις.
Οι εισαγωγείς μπορούν να διεκπεραιώνουν οι ίδιοι τις τελωνειακές διαδικασίες ή να αναθέτουν την εκπροσώπησή τους σε αδειοδοτημένο από την CBP εκτελωνιστή (Licensed Customs Broker). Αυτός αναλαμβάνει, για λογαριασμό του εισαγωγέα, την προετοιμασία και ηλεκτρονική υποβολή των τελωνειακών δηλώσεων, την επικοινωνία με τις αρμόδιες αρχές και την παρακολούθηση της διαδικασίας αποδέσμευσης του φορτίου. Η ανάθεση της διαδικασίας σε εκτελωνιστή δεν απαλλάσσει τον εισαγωγέα από την ευθύνη για την ορθότητα των δηλώσεων και τη συμμόρφωση της εισαγωγής.
Η χρήση εκτελωνιστή δεν είναι υποχρεωτική, ωστόσο συνιστάται, ιδίως σε επιχειρήσεις που πραγματοποιούν για πρώτη φορά εισαγωγές στις ΗΠΑ.
[bookmark: _Toc245462333]Βασικά έγγραφα και διαδικασίες εισαγωγής μαρμάρου
Η διαδικασία εισαγωγής πραγματοποιείται σε συνεργασία μεταξύ του Έλληνα εξαγωγέα, του Αμερικανού εισαγωγέα και του εκτελωνιστή (Customs Broker).
Για λόγους σαφήνειας, οι απαιτήσεις διακρίνονται σε τρεις κατηγορίες: (α) εμπορικά και μεταφορικά έγγραφα, (β) τελωνειακές δηλώσεις και διαδικασίες και (γ) απαιτήσεις σήμανσης και συσκευασίας.
[bookmark: _Toc245462334]α. Εμπορικά και μεταφορικά έγγραφα
I. Εμπορικό τιμολόγιο (Commercial Invoice)
Περιλαμβάνει τα στοιχεία του πωλητή και του αγοραστή, την αναλυτική περιγραφή του προϊόντος, την ποσότητα, την τιμή και τη συνολική αξία της συναλλαγής. Για το μάρμαρο, η περιγραφή πρέπει να προσδιορίζει τη μορφή του προϊόντος (όγκοι, πλάκες, πλακίδια ή προϊόντα ειδικής κοπής), καθώς και τον βαθμό κατεργασίας του.
II. Packing List
Περιλαμβάνει αναλυτικά στοιχεία για το περιεχόμενο της αποστολής και τις χρησιμοποιούμενες συσκευασίες. Για τις εξαγωγές μαρμάρου πρέπει να αναφέρονται ο αριθμός των τεμαχίων ή πλακών, οι διαστάσεις και το πάχος τους, ο αριθμός των κιβωτίων ή βάσεων μεταφοράς (crates / A-frames), καθώς και το καθαρό και μικτό βάρος.
III. Θαλάσσια φορτωτική (Bill of Lading – B/L)
Εκδίδεται από τη ναυτιλιακή εταιρεία ή τον μεταφορέα και αποτελεί αποδεικτικό παραλαβής του φορτίου και έγγραφο της σύμβασης θαλάσσιας μεταφοράς. Περιλαμβάνει τα στοιχεία αποστολέα και παραλήπτη, την περιγραφή του φορτίου και τα λιμάνια φόρτωσης και εκφόρτωσης.
IV. Πιστοποιητικό καταγωγής (Certificate of Origin – CoO)
Τεκμηριώνει τη χώρα καταγωγής του προϊόντος. Για το ελληνικό μάρμαρο, η καταγωγή συνδέεται με τη χώρα στην οποία εξορύχθηκε και όχι απλώς με τη χώρα από την οποία αποστέλλεται. Δεν αποτελεί γενική υποχρεωτική απαίτηση για κάθε εισαγωγή στις ΗΠΑ, μπορεί όμως να ζητηθεί από τον εισαγωγέα ή τις τελωνειακές αρχές για την επαλήθευση της καταγωγής και την εφαρμογή των σχετικών εμπορικών μέτρων (βλ. 1.4).
[bookmark: _Toc245462335]β. Τελωνειακές δηλώσεις και διαδικασίες στις ΗΠΑ
Οι ακόλουθες υποχρεώσεις αφορούν κυρίως τον Αμερικανό εισαγωγέα, ο οποίος μπορεί να αναθέσει την υποβολή των σχετικών δηλώσεων σε εξουσιοδοτημένο εκτελωνιστή (Customs Broker):
V. Δήλωση εισαγωγής (Entry Filing)
Ο εισαγωγέας ή ο εκτελωνιστής του υποβάλλει ηλεκτρονικά στην CBP τα απαιτούμενα στοιχεία για την εισαγωγή και τον εκτελωνισμό του φορτίου, μέσω του συστήματος Automated Commercial Environment - ACE. Για τις συνήθεις εμπορικές εισαγωγές απαιτείται κατά κανόνα επίσημη τελωνειακή διασάφηση (Formal Entry). Η διαδικασία περιλαμβάνει την υποβολή της συνοπτικής τελωνειακής δήλωσης (Entry Summary – CBP Form 7501), στην οποία καταγράφονται, μεταξύ άλλων, η δασμολογική κατάταξη, η τελωνειακή αξία και οι αναλογούντες δασμοί και επιβαρύνσεις.
VI. Δήλωση ασφάλειας εισαγωγής (Importer Security Filing – ISF 10+2)
Για τις θαλάσσιες εισαγωγές στις ΗΠΑ απαιτείται η ηλεκτρονική υποβολή της δήλωσης ISF, γνωστής ως «10+2». Η υποχρέωση βαρύνει τον Αμερικανό εισαγωγέα (ISF Importer) ή τον εξουσιοδοτημένο αντιπρόσωπό του. Η δήλωση πρέπει να υποβάλλεται τουλάχιστον 24 ώρες πριν από τη φόρτωση του εμπορεύματος στο πλοίο στο λιμάνι αναχώρησης. Περιλαμβάνει στοιχεία σχετικά με τον πωλητή, τον αγοραστή, τον κατασκευαστή ή προμηθευτή, τη χώρα καταγωγής και τη δασμολογική κατάταξη του προϊόντος. Ο Έλληνας εξαγωγέας πρέπει να παρέχει εγκαίρως τα απαραίτητα στοιχεία στον Αμερικανό εισαγωγέα, ώστε να διασφαλίζεται η εμπρόθεσμη υποβολή της δήλωσης.
[bookmark: _Toc245462336]γ. Απαιτήσεις σήμανσης και συσκευασίας
Πέρα από τα συνοδευτικά έγγραφα, οι εξαγωγείς πρέπει να λαμβάνουν υπόψη συγκεκριμένες απαιτήσεις που αφορούν τη σήμανση του προϊόντος και τα υλικά συσκευασίας:
VII. Σήμανση χώρας καταγωγής (Country of Origin Marking)
Tα εισαγόμενα προϊόντα ξένης καταγωγής υπόκεινται, κατά κανόνα, σε απαιτήσεις σήμανσης της χώρας καταγωγής. Η σήμανση πρέπει να είναι ευδιάκριτη, ευανάγνωστη και επαρκώς μόνιμη, σύμφωνα με τις εφαρμοστέες διατάξεις. Για το ελληνικό μάρμαρο πρέπει να εξετάζεται η κατάλληλη ένδειξη «Product of Greece» ή «Made in Greece», ανάλογα με την περίπτωση.
VIII. Συμμόρφωση Ξύλινων Συσκευασιών ISPM 15
Βάσει του νόμου Lacey Act, πρέπει να δηλώνεται η προέλευση των υλικών ξυλείας που χρησιμοποιούνται στη συσκευασία. Ωστόσο, τα ξύλινα υλικά συσκευασίας (Wood Packaging Materials - WPM), όπως παλέτες, καφάσια, εξαιρούνται από τη δήλωση Lacey Act εκτός αν το ίδιο το υλικό συσκευασίας είναι το εισαγόμενο εμπόρευμα, αλλά αυτά τα υλικά δεν εξαιρούνται από τους κανόνες του International Plant Protection Convention - IPPC. 
Τα υλικά συσκευασίας πρέπει υποχρεωτικά να φέρουν τη σήμανση ISPM 15 (θερμική επεξεργασία ή υποκαπνισμό) που ελέγχει η Υπηρεσία APHIS του US Department of Agriculture - USDA  κατά την είσοδο στη χώρα. 
IX. Μεταφορά
Λόγω του μεγάλου βάρους του μαρμάρου, ιδιαίτερη σημασία έχει επίσης η ασφαλής φόρτωση και στερέωση του φορτίου. Οι πλάκες μεταφέρονται συνήθως σε ειδικές μεταλλικές ή ξύλινες βάσεις (A-frames), με κατάλληλα προστατευτικά διαχωριστικά και συστήματα πρόσδεσης, ώστε να αποφεύγονται μετακινήσεις και θραύσεις κατά τη θαλάσσια μεταφορά. Πρέπει να λαμβάνονται υπόψη τα επιτρεπόμενα όρια μικτού βάρους του εμπορευματοκιβωτίου και οι περιορισμοί της μεταφορικής εταιρείας.
[bookmark: _Toc245462337]4.	Πιστοποιήσεις και τεχνικά πρότυπα
Για την εισαγωγή φυσικού μαρμάρου στις Ηνωμένες Πολιτείες δεν προβλέπεται ομοσπονδιακή υποχρεωτική πιστοποίηση ή ειδική άδεια εισαγωγής αποκλειστικά λόγω του είδους του προϊόντος.
Ωστόσο, οι Αμερικανοί αγοραστές, οι αρχιτέκτονες και οι κατασκευαστικές εταιρείες συχνά ζητούν τεχνικά στοιχεία και αποτελέσματα δοκιμών, ώστε να αξιολογήσουν την ποιότητα και την καταλληλότητα του μαρμάρου για τη χρήση για την οποία προορίζεται.
[bookmark: _Toc245462338]Τεχνικές & Μηχανολογικές Προδιαγραφές Πρότυπα Δοκιμής Υλικών
Αν και δεν αποτελούν πάντα νομική απαίτηση στα σύνορα, οι εμπορικές προδιαγραφές συχνά ακολουθούν τα πρότυπα ASTM C503 ή EN 1469. Το βασικό αμερικανικό πρότυπο για το φυσικό μάρμαρο είναι το ASTM C503/C503M – Standard Specification for Marble Dimension Stone. Καθορίζει τις απαιτήσεις για τις φυσικές και μηχανικές ιδιότητες του μαρμάρου που προορίζεται για οικοδομική και κατασκευαστική χρήση. 
Ανάλογα με την εφαρμογή, μπορεί να ζητηθούν εργαστηριακές δοκιμές, όπως για παράδειγμα:
· ASTM C97 - Standard Test Method for Absorption and Bulk Specific Gravity of Dimension Stone (Απορρόφηση και πυκνότητα)
· ASTM C170 - Standard Test Method for Compressive Strength of Dimension Stone (Αντοχή στην συμπίεση/θλίψη)
· ASTM C99 - Standard Test Method for Modulus of Rupture of Dimension Stone (Μέτρο θραύσης)
· ASTM C880 - Standard Test Method for Flexural Strength of Dimension Stone (Καμπτική αντοχή)
· ASTM C1353 - Standard Test Method Using the Taber Abraser for Abrasion Resistance of Dimension Stone Subjected to Foot Traffic (Αντοχή στην τριβή, ιδίως για δάπεδα)
Ο προσδιορισμός της κατηγορίας του μαρμάρου και του είδους δοκιμής που απαιτείται σύμφωνα με αυτήν, προβλέπεται εδώ. Οι δοκιμές είναι προτιμότερο να πραγματοποιούνται από αναγνωρισμένο εργαστήριο με διαπίστευση ISO/IEC 17025, εφόσον αυτό ζητείται από τον αγοραστή ή τις προδιαγραφές του έργου.
[bookmark: _Toc245462339]Περιβαλλοντικοί Κανονισμοί και Κανονισμοί Ασφαλείας 
Χημικές Επεξεργασίες & Στεγανωτικά (Sealers)
 Εάν οι πλάκες ή τα πλακίδια μαρμάρου φτάνουν προ-στεγανωμένα ή αποστέλλονται μαζί με χημικούς συνδετικούς παράγοντες και κόλλες, τα προϊόντα αυτά πρέπει να συμμορφώνονται με τα όρια πτητικών οργανικών ενώσεων (Volatile Organic Compounds - VOC) της αμερικανικής Υπηρεσίας Προστασίας του Περιβάλλοντος (Environmental Protection Agency - EPA).
Ασφάλεια Καταναλωτικών Προϊόντων
Για έτοιμα καταναλωτικά αγαθά, όπως προκατασκευασμένες επιφάνειες τραπεζιών ή εξαρτήματα επίπλων, οι εισαγωγείς ενδέχεται να χρειαστεί να εκδώσουν Γενικό Πιστοποιητικό Συμμόρφωσης (General Certificate of Conformity - GCC) σύμφωνα με τις οδηγίες της αμερικανικής Επιτροπής Ασφάλειας Καταναλωτικών Προϊόντων (Consumer Product Safety Commission - CPSC).
[bookmark: _Toc245462340]5. Κανάλια εισόδου στην αγορά
	Κανάλι εισόδου
	Περιγραφή και τρόπος λειτουργίας
	Κατάλληλα προϊόντα

	Εισαγωγείς (Importers)
	Αγοράζουν μεγάλες ποσότητες μαρμάρου από το εξωτερικό και αναλαμβάνουν την εισαγωγή και διάθεσή τους στην αμερικανική αγορά. Συχνά διαθέτουν δίκτυα πελατών και αποθηκευτικές εγκαταστάσεις.
	Όγκοι, πλάκες και πλακίδια μαρμάρου.

	Χονδρέμποροι και διανομείς (Wholesalers & Distributors)
	Προμηθεύονται μάρμαρο από εισαγωγείς ή απευθείας από παραγωγούς και το διαθέτουν σε τοπικές επιχειρήσεις, καταστήματα και επαγγελματίες του κλάδου.
	Πλάκες, πλακίδια και άλλα προϊόντα μαρμάρου.

	Εξειδικευμένες επιχειρήσεις επεξεργασίας (Stone Fabricators)
	Αγοράζουν κυρίως πλάκες μαρμάρου και τις επεξεργάζονται για την παραγωγή τελικών προϊόντων, όπως πάγκοι κουζίνας, επενδύσεις μπάνιου και δάπεδα.
	Ακατέργαστες ή επεξεργασμένες πλάκες.

	Κατασκευαστικές εταιρείες και εταιρείες ανάπτυξης ακινήτων (Construction Companies & Real Estate Developers)
	Αποτελούν δυνητικούς απευθείας αγοραστές για την προμήθεια μαρμάρου στο πλαίσιο οικιστικών, εμπορικών και ξενοδοχειακών έργων.
	Προϊόντα κομμένα σε συγκεκριμένες διαστάσεις (cut-to-size) και ειδικές παραγγελίες.

	Αρχιτεκτονικά γραφεία και διακοσμητές εσωτερικών χώρων (Architects & Interior Designers)
	Επηρεάζουν την επιλογή των υλικών που εντάσσονται στις προδιαγραφές νέων κατασκευαστικών και ανακαινιστικών έργων, δημιουργώντας ευκαιρίες για την προώθηση συγκεκριμένων ποικιλιών μαρμάρου.
	Μάρμαρα υψηλής ποιότητας και ιδιαίτερων αισθητικών χαρακτηριστικών.

	Εμπορικές εκθέσεις και επιχειρηματικές συναντήσεις (Trade Fairs & B2B Meetings)
	Προσφέρουν δυνατότητες δικτύωσης με εισαγωγείς, διανομείς, κατασκευαστικές επιχειρήσεις, αρχιτέκτονες και άλλους επαγγελματίες, καθώς και ανάπτυξης εμπορικών συνεργασιών.
	Όλες οι κατηγορίες προϊόντων μαρμάρου.

	Εμπορικοί αντιπρόσωποι και αποκλειστικοί διανομείς (Sales Representatives & Exclusive Distributors)
	Συνεργάτες εγκατεστημένοι στις ΗΠΑ αναλαμβάνουν την προώθηση των προϊόντων, την αναζήτηση πελατών και, ανάλογα με τη συμφωνία, τη διανομή τους σε συγκεκριμένες γεωγραφικές περιοχές.
	Όλες οι κατηγορίες προϊόντων μαρμάρου.

	Ίδρυση τοπικής εμπορικής παρουσίας (Local Presence)
	Δημιουργία θυγατρικής εταιρείας, αποθήκης ή εκθεσιακού χώρου (showroom) στις ΗΠΑ, με στόχο την άμεση εξυπηρέτηση πελατών, τη διατήρηση αποθεμάτων και την ανάπτυξη σταθερής παρουσίας στην αγορά.
	Όλες οι κατηγορίες, ιδίως προϊόντα υψηλής προστιθέμενης αξίας.


Για τις επιχειρήσεις που επιδιώκουν αρχική είσοδο στην αμερικανική αγορά, η συνεργασία με εγκατεστημένους εισαγωγείς και εξειδικευμένους διανομείς αποτελεί την πλέον πρακτική προσέγγιση, καθώς παρέχει πρόσβαση σε υφιστάμενα δίκτυα πελατών και υποδομές αποθήκευσης και διανομής. Παράλληλα, η ανάπτυξη επαφών με αρχιτέκτονες, διακοσμητές και κατασκευαστικές εταιρείες μπορεί να διευκολύνει την ένταξη ελληνικών μαρμάρων σε έργα υψηλότερης προστιθέμενης αξίας.


[bookmark: _Toc245462341]6. Ελληνικές εξαγωγές μαρμάρου στις ΗΠΑ
[bookmark: _Toc245462342]Πορεία ελληνικών εξαγωγών στις ΗΠΑ 2023-2026
Κυριώτερη κατηγορία για τις ελληνικές εξαγωγές είναι η δασμολογική κλάση 6802,  η οποία αφορά κατεργασμένα προϊόντα. Η αξία των ελληνικών εξαγωγών κατά την περίοδο Ιανουαρίου – Αυγούστου  2026 ανήλθε σε €15,4 εκ., μειωμένη κατά 11% και 19%, εν συγκρίσει με τις αντίστοιχες περιόδους των ετών 2025 και 2023. Το 2023 επιλέγεται ως έτος σύγκρισης, γιατί δεν είχαν ακόμη επιβληθεί δασμοί.
Όσον αφορά τα προϊόντα της δασμολογικής κατηγορίας HTSUS 2515, η αξία των ελληνικών εξαγωγών κατά την περίοδο Ιανουαρίου – Αυγούστου  2026 ανήλθε σε €115,6 χιλ., αυξημένη κατά 131% σε σχέση με το αντίστοιχο οκτάμηνο 2025. Ωστόσο, παρατηρούμε μείωση κατά 4% σε σχέση με την ίδια περίοδο του 2023.
Σε ετήσια βάση, από το 2024 στο 2025, οι ελληνικές εξαγωγές της κλάσης 6802 μειώθηκαν κατά 12%, ενώ της κλάσης 2515 μειώθηκαν κατά 73%. Συνεπώς, παρατηρείται πτωτική τάση των ελληνικών εξαγωγών κατά τα 3 τελευταία έτη, όπως φαίνεται στους παρακάτω πίνακες.  
	Ελληνικές εξαγωγές μαρμάρου στις ΗΠΑ
	

	HS Code
	Έτος
	Μεταβολή
23/25
	Μεταβολή
24/25
	

	
	2023
	2024
	2025
	
	
	

	2515
	190.793
	209.407
	55.770
	-71%
	-73%
	

	6802
	29.433.973
	27.910.376
	24.650.775
	-16%
	-12%
	

	
	
	
	
	
	
	

	HS Code
	Ιαν.-Αυγ.
	Μεταβολή
23/26
	Μεταβολή
25/26

	
	2023
	2024
	2025
	2026
	
	

	2515
	120.494
	99.880
	50.100
	[bookmark: _Hlk245218846]115.577
	-4%
	131%

	6802
	18.962.677
	17.960.011
	17.395.633
	15.410.073
	-19%
	-11%


                Πηγή: EUROSTAT, Επεξεργασία Γραφείο ΟΕΥ Ουάσιγκτων, 10.11.2026


[bookmark: _Toc245462343]Μερίδιο Αγοράς
Η αξία των εισαγωγών φυσικού λίθου για οικοδομική και διακοσμητική χρήση (dimension stone) στις ΗΠΑ ανήλθε σε περίπου $2 δισ. το 2025, σύμφωνα με τα στοιχεία της Γεωλογικής Υπηρεσίας των ΗΠΑ (U.S. Geological Survey – USGS),. Παράλληλα, η εγχώρια παραγωγή ανήλθε σε $460 εκατ., ενώ η εξάρτηση της αμερικανικής αγοράς από τις εισαγωγές ανήλθε περίπου σε 85%, βάσει αξίας. Τα στοιχεία αυτά αφορούν το σύνολο των φυσικών λίθων και όχι αποκλειστικά το μάρμαρο. 
Οι ΗΠΑ εισήγαγαν το 2025 προϊόντα της δασμολογικής κατηγορίας 2515 αξίας $15,1 εκ., βάσει των στοιχείων της US International Trade Commission - ITC,. Κύριοι προμηθευτές ήταν η Ινδία, ο Καναδάς, η Ιταλία και η Τουρκία, ενώ η Ελλάδα βρίσκεται στην 12η θέση, με μερίδιο αγοράς 0,5%. 
	Εισαγωγές ΗΠΑ - αξία εκ.$

	Κατηγ. 2515 - Μάρμαρα, τραβερτίνες, κλπ. έστω και χονδροκομμένο ή απλώς κομμένο

	Exporter
	2023
	2024
	2025
	Μερίδιο αγοράς 2025

	Σύνολο
	13.69
	16.81
	15.1
	 

	Ινδία
	2.85
	4.42
	3.73
	24,7%

	Καναδάς
	3.08
	3.47
	3.37
	22,3%

	Ιταλία
	2.52
	2.49
	3.4
	22,5%

	Τουρκία
	1.35
	1.56
	1.43
	9,5%

	Μεξικό
	0.16
	1.21
	0.08
	0,5%

	Αίγυπτος
	0.55
	0.93
	0.44
	2,9%

	Κίνα
	0.58
	0.57
	0.25
	1,7%

	Δομινικανή Δημοκρατία
	0.41
	0.5
	0.31
	2,1%

	Βέλγιο
	0.28
	0.35
	0.37
	2,5%

	Πορτογαλία
	0.27
	0.31
	0.64
	4,2%

	Ισπανία
	0,22
	0,24
	0,2
	1,3%

	Ελλάδα
	0,16
	0,21
	0,07
	0,5%


Πηγή: ITC, Επεξεργασία Γραφείο ΟΕΥ Ουάσιγκτων, 10.11.2026
Αντίστοιχα, όσον αφορά την δασμολογική κατηγορία 6802, το 2025 οι ΗΠΑ εισήγαγαν προϊόντα αξίας $3 δισ. και οι κύριοι προμηθευτές τους ήταν η Βραζιλία, η Ιταλία, η Κίνα, η Τουρκία και η Ινδία. Η Ελλάδα βρίσκεται στην ενδέκατη θέση, κατέχοντας το 1,1% της αγοράς.
	Εισαγωγές ΗΠΑ - αξία εκ.$

	Κατηγ. 6802 - Κατεργασμένες πέτρες

	Χώρα
	2023
	2024
	2025
	Μερίδιο αγοράς 2025

	Σύνολο
	2.920,31
	3.079,18
	3.092,46
	 

	Βραζιλία
	669,52
	728,34
	834,62
	27,0%

	Ιταλία
	540,54
	594,34
	636,82
	20,6%

	Κίνα
	487,84
	462,42
	314,37
	10,2%

	Τουρκία
	383,39
	423,3
	443,48
	14,3%

	Ινδία
	371,01
	370,87
	337,78
	10,9%

	Καναδάς
	119,89
	121,71
	121,78
	3,9%

	Μεξικό
	77,7
	96,56
	84,36
	2,7%

	Βιετνάμ
	38,38
	41,8
	54,98
	1,8%

	Ισπανία
	47,03
	41,06
	32,78
	1,1%

	Πορτογαλία
	39,26
	40,13
	50,63
	1,6%

	Ελλάδα
	35,96
	33,39
	32,75
	1,1%


Πηγή: ITC, Επεξεργασία Γραφείο ΟΕΥ Ουάσιγκτων, 10.11.2026


[bookmark: _Toc245462344]7. Κυριώτερες Εμπορικές Εκθέσεις ΗΠΑ
	Έκθεση
	Ημερομηνίες – Τοποθεσία
	Αντικείμενο και συνάφεια με τον κλάδο του μαρμάρου

	Coverings 
	6–9 Απριλίου 2027, Orlando, Florida
	Η σημαντικότερη έκθεση στη Βόρεια Αμερική για πλακίδια και φυσικό λίθο. Άμεσο ενδιαφέρον για παραγωγούς και εξαγωγείς μαρμάρου, εισαγωγείς, διανομείς, κατασκευαστές και αρχιτέκτονες.

	The International Surface Event (TISE) – StonExpo 
	2–4 Φεβρουαρίου 2027, Las Vegas, Nevada
	Εξειδικευμένη διοργάνωση για τις επιφάνειες, τον φυσικό λίθο, τα δάπεδα και τα πλακίδια. Ιδιαίτερο ενδιαφέρον για επιχειρήσεις μαρμάρου που απευθύνονται σε κατασκευαστές πάγκων, διανομείς και επαγγελματίες επεξεργασίας λίθου.

	International Builders' Show (IBS)
	2–4 Φεβρουαρίου 2027, Las Vegas, Nevada
	Μεγάλη διοργάνωση για την οικοδομική βιομηχανία, την κατασκευή κατοικιών και τον σχεδιασμό κουζίνας και μπάνιου. Ενδιαφέρει επιχειρήσεις μαρμάρου που διαθέτουν προϊόντα για πάγκους, επενδύσεις, δάπεδα και εσωτερικούς χώρους.

	Kitchen & Bath Industry Show (KBIS)
	
	

	HD Expo + Conference
	4–5 Μαΐου 2027, Las Vegas, Nevada
	Εξειδικεύεται στον σχεδιασμό και την προμήθεια υλικών για ξενοδοχεία και άλλους χώρους φιλοξενίας. Προσφέρει δυνατότητες επαφών με αρχιτέκτονες, interior designers, ξενοδοχειακούς ομίλους και εταιρείες ανάπτυξης ακινήτων.

	AIA Conference on Architecture & Design
	19–22 Μαΐου 2027, Philadelphia, Pennsylvania
	Διεθνής διοργάνωση για την αρχιτεκτονική και τον σχεδιασμό, με έκθεση προϊόντων και υλικών. Ενδιαφέρει κυρίως επιχειρήσεις που επιδιώκουν να προωθήσουν το μάρμαρο ως αρχιτεκτονικό και διακοσμητικό υλικό και να αναπτύξουν σχέσεις με αρχιτεκτονικά γραφεία και μελετητές.

